AUCT ปิดตลาดบวก 8% จับตาผลงาน Q1/64 ฟื้นแกร่ง รับค่าธรรมเนียมประมูลรถพุ่ง
AUCT ปิดตลาดบวก 8% จับตาผลงาน Q1/64 ฟื้นแกร่ง รับค่าธรรมเนียมประมูลรถพุ่ง
AUCT ปิดตลาดบวก 8% จับตาผลงาน Q1/64 ฟื้นแกร่ง รับค่าธรรมเนียมประมูลรถพุ่ง
18 มี.ค. 2564

ผู้สื่อข่าวรายงานว่า ราคาหุ้น บริษัท สหการประมูล จำกัด (มหาชน) หรือ AUCT ปิดตลาดวันนี้ที่ระดับ 11.20 บาท ปรับตัวขึ้น 0.80 บาท หรือ 7.69% ด้วยมูลค่าการซื้อขาย 260.98 ล้านบาท โดยราคาหุ้นปรับตัวขึ้นอย่างมีนัยสำคัญ ด้วยมูลค่าการซื้อขายหนาแน่นสูงเกิน 260 ล้านบาท จากการซื้อขายเฉลี่ยวันละ 30-100 ล้านบาท
ด้าน บล.คันทรี่ กรุ๊ป ระบุว่า AUCT มีกำไรสุทธิไตรมาส 4/2564 ที่ 65 ล้านบาท (-12%จากช่วงเดียวกันเมื่อปีก่อน, +64% จากไตรมาสก่อน) ได้รับผลกระทบจากจำนวนรถที่เข้าประมูลลดลง  ทำให้รายได้ลดลง (-5%จากช่วงเดียวกันเมื่อปีก่อน) ภาพรวมปี20 มีกำไรสุทธิ 228 ล้านบาท (-2%จากช่วงเดียวกันเมื่อปีก่อน)
ขณะที่จากสถิติตัวเลขปริมาณรถที่เข้าประมูลมีความสัมพันธ์กับตัวเลข NPLs สินเชื่อรถยนต์ โดยไตรมาส 4/2563 ตัวเลข NPL ลดลงเป็น 1.44% จาก 1.58% ในไตรมาส 3/2563 ทำให้คาดว่าปริมาณรถที่เข้าประมูลจะลดลงตามการฟื้นตัวของเศรษฐกิจ
ทั้งนี้คาดผลประกอบการไตรมาส 1/2564 ฟื้นตัวจากช่วงเดียวกันเมื่อปีก่อนจากการปรับเพิ่มค่าธรรมเนียม 12.5% ตั้งแต่ 15 ส.ค. 63 คงคำแนะนำ ถือ ที่ราคาเป้าหมาย 10 บาท
 
 